《酬柯尧叟尧锡兄弟》
明代·佘翔

鸱夷踪迹逐飞凫，散发扁舟泛五湖。自叹风尘交渐薄，谁怜金石调仍孤。

防身长倚青萍剑，照乘争探赤水珠。伯仲才名高北斗，云间二陆一时无。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。